Kutipan 4 Hari Black Panther Atasi Kutipan Justice League
Black Panther kini telah berjaya mengatasi kutipan tiket filem Justice League walaupun filem tersebut baru sahaja ditayangkan dipawagam beberapa hari yang lalu. Menurut laman hiburan Movieweb.com, kutipan domestik Black Panther sepanjang 4 hari tayangan kini telah mencecah $235 juta sekaligus mengatasi kutipan domestik filem Justice League yang mengutip $228.6 juta sepanjangan tayangan di pawagam. Filem terbaru Marvel itu juga dijangka dengan mudah mengatasi kutipan box office filem Justice League dalam tempoh beberapa hari ini. Untuk info, Black Panther kini telah mengumpul $404 juta seluruh dunia manakala kutipan Justice League adalah sebanyak $658 juta seluruh dunia. Diarahkan oleh Ryan Coogler, Black Panther bukan sahaja menunjukkan prestasi positif dari segi kewangan, malah filem ini dipuji banyak pihak termasuklah Michelle Obama isteri kepada Barrack Obama, bekas presiden US. Black Panther kini sedang ditayangkan di seluruh pawagam tanah air.